PATVIRTINTA

Trakų gimnazijos direktoriaus

2018 m. spalio 19 d. įsakymu Nr.V-147

**TRAKŲ GIMNAZIJOS**

**OLWEUS PATYČIŲ PREVENCIJOS PROGRAMOS NUOBAUDŲ KOPĖČIOS**

1. Olweus patyčių prevencijos programos nuobaudų kopėčios – dokumentas, kuris apibūdina įvairias poveikio priemones, skirtas mažinti patyčias gimnazijoje.

2. Šias nuobaudų kopėčias gimnazijos personalas turi taikyti, kai įvyksta patyčios.

3. Visas gimnazijos personalas privalo žinoti šias nuobaudų kopėčias, o visi mokytojai privalo jomis naudotis, kai to prireikia.

4. Nuobaudos taikomos nuosekliai, laiptelis po laiptelio, tačiau jeigu yra padarytas kūno sužalojimas, akivaizdus psichologinis smurtas, turintis pasekmes mokiniui, iš kurio buvo tyčiojamasi, ar sugadintas vertingas daiktas, iškart taikoma trečioji nuobauda. Atskirais ypatingais atvejais iš karto gali būti taikoma ir aukštesnė nuobauda.

5. Gimnazija nepritaria patyčioms, kurios gali pasireikšti šiomis formomis:

5.1. Žodinis užgauliojimas pravardžiuojant, žeminant, menkinant, apkalbant, apgaudinėjant.

5.2. Užgauliojimai dėl tautybės, rasės, įsitikinimų, religijos, lyties, išvaizdos, aprangos, sveikatos problemų.

5.3. Atstūmimas, atskyrimas nuo grupės.

5.4. Grasinimai ar vertimas kaip nors elgtis ar ką nors daryti.

5.5. Fizinės priekabės.

5.6. Daiktų ar pinigų atiminėjimas, daiktų gadinimas.

5.6. Patyčios telefonu ir internete.

6. Patyčios bus nutraukiamos, o besityčiojusiems mokiniams bus taikomos atitinkamos poveikio priemonės:

|  |  |
| --- | --- |
| Nuobaudos | Priemonės |
| 1. Pirmasis laiptas – sudrausminimas  (Pirmas patyčių atvejis) | 1. Patyčios nedelsiant nutraukiamos.  2. Pastebėjusio patyčias suaugusio asmens korekcinis pokalbis su prasižengusiu mokiniu.  3. Patyčių atvejis registruojamas tam skirtame Olweus patyčių prevencijos programos registracijos žurnale („OPPP patyčių registracijos žurnalas“ (toliau Žurnalas) yra mokytojų kambaryje.  4. Informuojamas klasės vadovas arba informaciją jis randa Žurnale.  5. Prasižengęs mokinys pats apie tai informuoja tėvus tą pačią dieną, o klasės vadovas informuoja tėvus apie įvykį tiesiogiai ar elektroniniame dienyne. |
| 2. Antras laiptas – pokalbis su mokiniu  (Pasikartojančios patyčios) | 1. Patyčios nedelsiant nutraukiamos.  2. Pastebėjusio patyčias suaugusio asmens trumpas korekcinis pokalbis su prasižengusiu mokiniu.  3. Patyčių atvejis registruojamas Žurnale, kuris yra mokytojų kambaryje.  4. Informuojamas klasės vadovas arba informaciją jis randa Žurnale.  5. Klasės vadovas informuoja mokinio, kuris tyčiojosi, tėvus apie patyčių atvejį tiesiogiai ar įrašo elektroniniame dienyne.  6. Prasižengęs mokinys rašo pasiaiškinimą raštu.  7. Tą pačią dieną prasižengusio mokinio korekcinis pokalbis su gimnazijos psichologe ir socialine pedagoge. |
| 3. Trečias laiptas – pokalbis su tėvais ir gimnazijos administracija  (Piktybiškai besikartojančios ar/ir žiaurios patyčios, taip pat esant akivaizdžiai sunkiems padariniams) | 1. Patyčios nedelsiant nutraukiamos.  2. Patyčių atvejis registruojamas Žurnale, kuris yra mokytojų kambaryje.  3. Kuo skubiau informuojamas klasės vadovas arba informaciją jis randa Žurnale.  4. Kuo skubiau klasės vadovas informuoja mokinio, kuris tyčiojosi, tėvus apie patyčių atvejį ir kviečia juos pokalbiui.  5. Prasižengęs mokinys rašo pasiaiškinimą raštu.  6. Tą pačią arba kitą dieną surengtame pokalbyje dalyvauja prasižengęs mokinys, jo tėvai, klasės vadovas, gimnazijos administracija, soc. pedagogė, psichologė. Gali būti kviečiamas patyčias nutraukęs darbuotojas.  7. Gali būti skiriamas įspėjimas ir/arba siūlomi pagalbos būdai mokiniui (psichologės konsultacijos, elgesio stebėjimo lapai ir pan.). |
| 4. Ketvirtas laiptas – patyčių atvejo nagrinėjimas gimnazijos Vaiko gerovės komisijos posėdyje  (Nesiliaujančios, įsisenėjusios patyčios, taip pat jei jas įvykdo grupė mokinių) | 1. Patyčios nedelsiant nutraukiamos.  2. Patyčių atvejis registruojamas Žurnale, kuris yra mokytojų kambaryje.  3. Kuo skubiau informuojamas klasės vadovas arba informaciją jis randa Žurnale.  4. Klasės vadovas skubiai informuoja mokinio, kuris tyčiojosi, tėvus apie patyčių atvejį.  5. Prasižengęs mokinys rašo pasiaiškinimą raštu.  6. Patyčių atvejis nagrinėjamas artimiausiame gimnazijos Vaiko gerovės komisijos posėdyje, dalyvaujant prasižengusio mokinio tėvams, klasės vadovui, mokytojams.  7. Skiriamos priemonės pagal VGK sprendimą ir aptariami pagalbos būdai mokiniui. |
| 5. Penktas laiptas – pakartotinis patyčių atvejo nagrinėjimas gimnazijos Vaiko gerovės komisijos posėdyje  (Sudėtingi patyčių atvejai, esant labai sunkiems padariniams, taip pat jei patyčios peržengia gimnazijos ribas) | 1. Patyčios nedelsiant nutraukiamos.  2. Patyčių atvejis registruojamas Žurnale, kuris yra mokytojų kambaryje.  3. Kuo skubiau informuojamas klasės vadovas arba informaciją jis randa Žurnale.  4. Klasės vadovas skubiai informuoja mokinio, kuris tyčiojosi, tėvus apie patyčių atvejį.  5. Prasižengęs mokinys rašo pasiaiškinimą raštu.  6. Patyčių atvejis nagrinėjamas artimiausiame mokyklos Vaiko gerovės komisijos posėdyje, dalyvaujant prasižengusio mokinio tėvams, klasės vadovui, mokytojams.  7. Direktoriaus įsakymu skiriamas griežtas įspėjimas ir kitos atitinkamos griežtos poveikio priemonės pagal VGK sprendimą ir aptariami galimi pagalbos būdai mokiniui. |
| 6. Šeštas laiptas – siūlymas keisti mokyklą  (Išimtiniai, labai sunkūs patyčių atvejai, taip pat atvejai, kai ši nuobaudų sistema neveiksminga) | 1. Patyčios nedelsiant nutraukiamos.  2. Patyčių atvejis registruojamas Žurnale, kuris yra mokytojų kambaryje.  3. Kuo skubiau informuojamas klasės vadovas arba informaciją jis randa Žurnale;  4. Klasės vadovas skubiai informuoja mokinio, kuris tyčiojosi, tėvus apie patyčių atvejį.  5. Prasižengęs mokinys rašo pasiaiškinimą raštu.  6. Prasižengusio mokinio tėvai kviečiami į gimnaziją pokalbiui su gimnazijos direktoriumi, kurio metu siūloma pasirinkti kitą mokyklą. |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*